turjo4nis/wikipedia-bn-dump-20250701 huggingface dataset:
শাকিল আহমেদ (ফুটবলার)

শাকিল আহমেদ (জন্ম: ৭ জানুয়ারি ১৯৮৮) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন, শেখ জামালের হয়ে তিনি ১টি লিগ শিরোপা জয়লাভ করেছেন। শেখ জামালে মাত্র ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডান এবং শেখ রাসেলের হয়ে খেলেছেন। ২০১৯–২০ মৌসুমে, তিনি ঢাকা মোহামেডান হতে ব্রাদার্স ইউনিয়নে যোগদান করেছেন।

২০১০ সালে, শাকিল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৭ ম্যাচে ১টি গোল করেছেন। দলগতভাবে, শাকিল এপর্যন্ত ১টি শিরোপা জয়লাভ করেছেন, যা তিনিশেখ জামালের হয়ে জয়লাভ করেছেন।

প্রারম্ভিক জীবন
শাকিল আহমেদ ১৯৮৮ সালের ৭ই জানুয়ারি তারিখে বাংলাদেশের পিরোজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১০ সালের ১৬ই ফেব্রুয়ারি তারিখে, মাত্র ২২ বছর ১ মাস ১০ দিন বয়সে, শাকিল তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৮৫তম মিনিটে রক্ষণভাগের খেলোয়াড় নাসিরউদ্দিন চৌধুরীর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে শাকিল সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১ মাস ৮ দিন পর, বাংলাদেশের জার্সি গায়ে প্রথম গোলটি করেন; পরবর্তী বছরের ২৩শে মার্চ তারিখে, মিয়ানমারের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 

১৯৮৮-এ জন্ম
জীবিত ব্যক্তি
ফুটবল মধ্যমাঠের খেলোয়াড়
বাংলাদেশের আন্তর্জাতিক ফুটবলার
বাংলাদেশী ফুটবলার
শেখ রাসেল ক্রীড়া চক্রের ফুটবলার
মোহামেডান স্পোর্টিং ক্লাবের (ঢাকা) ফুটবলার
শেখ জামাল ধানমন্ডি ক্লাবের ফুটবলার
মুক্তিযোদ্ধা সংসদ ক্রীড়া চক্রের ফুটবলার
ব্রাদার্স ইউনিয়নের ফুটবলার
২০১০ এশিয়ান গেমসের ফুটবলার
এশিয়ান গেমসে বাংলাদেশের প্রতিযোগী
পিরোজপুর জেলার ব্যক্তি
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
এনামুল হক শরীফ

এনামুল হক শরীফ (জন্ম: ৯ ডিসেম্বর ১৯৮৫; এনামুল হক নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। শরীফ তার খেলোয়াড়ি জীবনের অধিকাংশ সময় শেখ জামাল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন ডান পার্শ্বীয় মধ্যমাঠের খেলোয়াড় হিসেবে খেলেছেন।

২০০৮–০৯ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, শেখ জামালের হয়ে ১৩ মৌসুম খেলার পর তিনি অবসর গ্রহণ করেছিলেন।

২০০৭ সালে, শরীফ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১০ ম্যাচে ১টি গোল করেছিলেন। দলগতভাবে, শরীফ সর্বমোট ১টি শিরোপা জয়লাভ করেছিলেন, যা তিনি ঢাকা মোহামেডানের হয়ে জয়লাভ করেছিলেন।

প্রারম্ভিক জীবন 
এনামুল হক শরীফ ১৯৮৫ সালের ৯ই ডিসেম্বর তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০০৭ সালের ৮ই অক্টোবর তারিখে, মাত্র ২১ বছর ১০ মাস বয়সে, বাম পায়ে ফুটবল খেলায় পারদর্শী শরীফ তাজিকিস্তানের বিরুদ্ধে ২০১০ ফিফা বিশ্বকাপ বাছাইপর্বের প্রথম পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৫৫তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে শরীফ সর্বমোট ২ ম্যাচে অংশগ্রহণ করেছিলেন।

২০১৬ সালের ১০ই অক্টোবর তারিখে শরীফ ৩২ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। ভুটানের থিম্পুর চাংলিমিথাং স্টেডিয়ামে অনুষ্ঠিত ভুটানের বিরুদ্ধে উক্ত ম্যাচে বাংলাদেশ ৩–১ গোলের ব্যবধানে পরাজিত হয়েছিল, ম্যাচটিতে তিনি মাত্র ৩২ মিনিট খেলেছিলেন। আন্তর্জাতিক ফুটবলে, তার ৯ বছরের খেলোয়াড়ি জীবনে তিনি সর্বমোট ১০ ম্যাচে অংশগ্রহণ করেছিলেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 

১৯৮৫-এ জন্ম
জীবিত ব্যক্তি
বাংলাদেশী ফুটবলার
ফুটবল মধ্যমাঠের খেলোয়াড়
মোহামেডান স্পোর্টিং ক্লাবের (ঢাকা) ফুটবলার
বাংলাদেশের আন্তর্জাতিক ফুটবলার
এশিয়ান গেমসে বাংলাদেশের প্রতিযোগী
বাংলাদেশের আন্তর্জাতিক যুব ফুটবলার
কুমিল্লা জেলার ব্যক্তি
শেখ রাসেল ক্রীড়া চক্রের ফুটবলার
শেখ জামাল ধানমন্ডি ক্লাবের ফুটবলার
২০০৬ এশিয়ান গেমসের ফুটবলার
চট্টগ্রাম বিভাগের ক্রীড়াবিদ
বাংলাদেশ ফুটবল প্রিমিয়ার লিগের খেলোয়াড়
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
ওয়াহেদ আহমেদ (ক্রিকেটার)

ওয়াহেদ আহমেদ (; জন্ম ১৫ নভেম্বর ১৯৮৫) সংযুক্ত আরব আমিরাতের একজন ক্রিকেটার।  ৪ ডিসেম্বর ২০১৫ সালে ইংল্যান্ড লায়ন্সের বিরুদ্ধে তিনি সংযুক্ত আরব আমিরাতের হয়ে টি-টোয়েন্টি ক্রিকেটে তার অভিষেক হয়। 

মার্চ ২০১৯ সালের যুক্তরাষ্ট্রে বিপক্ষে সিরিজে সংযুক্ত আরব আমিরাতের টি - টোয়েন্টি ইন্টারন্যাশনাল (টি ২0) দলে তার নাম ছিল, কিন্তু তিনি খেলেননি।  ২০১৬ সালের জুলাই মাসে সংযুক্ত আরব আমিরাতের টি -২০ স্কোয়াডে তার নাম অন্তর্ভুক্ত হয়। ২০১৯ সংযুক্ত আরব আমিরাত ক্রিকেট দলের নেদারল্যান্ডস সফর দলে তার নাম অন্তর্ভুক্ত হয়।

তথ্যসূত্র

বহিঃসংযোগ 

 

আমিরাতি ক্রিকেটার
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
সাহিওয়াল থেকে আগত ক্রিকেটার
১৯৮৫-এ জন্ম
কেভিন ডিউয়ার্স

কেভিন গ্যারি ডিউয়ার্স (; জন্ম: ৩০ জুন, ১৯৬০) উত্তর রোডেশিয়ার লুসাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘সোয়াম্পি’ ডাকনামে পরিচিত কেভিন ডিউয়ার্স।

প্রথম-শ্রেণীর ক্রিকেট 
এলিস রবিন্স স্কুলে অধ্যয়ন করেছেন দীর্ঘ ছয় ফুট এক ইঞ্চি উচ্চতার অধিকারী কেভিন ডিউয়ার্স। ১৯৮৪-৮৫ মৌসুম থেকে ১৯৯৩-৯৪ মৌসুম পর্যন্ত কেভিন ডিউয়ার্সের প্রথম-শ্রেণীর খেলোয়াড়ী জীবন চলমান ছিল। অভিষেক মৌসুমে নিউজিল্যান্ডীয় যুবদের বিপক্ষে সুন্দর ক্রীড়ানৈপুণ্য প্রদর্শন করেছিলেন। চূড়ান্ত খেলায় ৮/১০২ পান। কিন্তু ক্রমাগত আঘাতপ্রাপ্তি খেলোয়াড়ী জীবনে বাঁধার কারণ হয়ে দাঁড়ায়। পাঁচ বছর পর দল নির্বাচকমণ্ডলীর দৃষ্টি আকর্ষণে সক্ষম হন। ১৯৯০ সালের আইসিসি ট্রফি বিজয়ী জিম্বাবুয়ে দলের সদস্য ছিলেন।

ক্রিকেট বিশ্বকাপ, ১৯৯২ 
সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছেন কেভিন ডিউয়ার্স। ২৩ ফেব্রুয়ারি, ১৯৯২ তারিখে নিউ প্লাইমাউথে শ্রীলঙ্কার বিপক্ষে ওডিআইয়ে প্রথমবারের মতো খেলতে নামেন। অ্যান্ডি ফ্লাওয়ার ও ওয়েন জেমসের সাথে একযোগে ওডিআই অভিষেক ঘটে তার। ১৪ মার্চ, ১৯৯২ তারিখে হোবার্টে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি।

অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপের পঞ্চম আসরে জিম্বাবুয়ে দলের সদস্যরূপে অংশ নেন। গ্রান্ট ফ্লাওয়ার নিজেকে প্রত্যাহার করে নিলে তার দলে অন্তর্ভূক্তির সুযোগ আসে। প্রতিযোগিতার ছয় খেলার সবকটিতেই তার অংশগ্রহণ ছিল। দক্ষিণ আফ্রিকার বিপক্ষে আট ওভার বোলিং করে ০/১৯ বোলিং পরিসংখ্যান দাঁড় করিয়েছিলেন।

তথ্যসূত্র

আরও দেখুন 
 এডো ব্রান্ডেস
 অ্যালিস্টেয়ার ক্যাম্পবেল
 ১৯৯২ ক্রিকেট বিশ্বকাপ
 জিম্বাবুয়ের একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৬০-এ জন্ম
১৯৯২ ক্রিকেট বিশ্বকাপের ক্রিকেটার
জিম্বাবুয়ীয় ক্রিকেটার
জিম্বাবুয়ের একদিনের আন্তর্জাতিক ক্রিকেটার
ম্যাশোনাল্যান্ডের ক্রিকেটার
জীবিত ব্যক্তি
লুসাকার ব্যক্তিত্ব
শ্বেতাঙ্গ জিম্বাবুইয়ান ক্রীড়াব্যক্তিত্ব
রুবেল মিয়া

রুবেল মিয়া (জন্মঃ ৫ আগস্ট ১৯৯২) একজন বাংলাদেশী ক্রিকেটার।  ২০১৪-১৫ সালের ঢাকা প্রিমিয়ার ডিভিশন ক্রিকেট লিগে ওল্ড ডিওএইচএস স্পোর্টস ক্লাবের হয়ে ১১ নভেম্বর ২০১৪ সালে তার অভিষেক হয়।  ২৬ ফেব্রুয়ারি ২০১৯ সালে ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ এ তিনি প্রাইম ব্যাংক ক্রিকেট ক্লাবের হয়ে টি-টোয়েন্টি খেলেন। তিন ম্যাচে ১২৯ রান করে তিনি সেরা রানার স্কোরার ছিলেন।

তথ্যসূত্র

বহিঃসংযোগ 
 রুবেল মিয়া - ইএসপিএনক্রিকইনফো

জন্মের স্থান অনুপস্থিত (জীবিত ব্যক্তি)
ভিক্টোরিয়া স্পোর্টিং ক্লাবের ক্রিকেটার
প্রাইম ব্যাংক ক্রিকেট ক্লাবের ক্রিকেটার
বাংলাদেশী ক্রিকেটার
জীবিত ব্যক্তি
১৯৯২-এ জন্ম
ঢাকা বিভাগের ক্রিকেটার
ওল্ড ডিওএইচএস স্পোর্টস ক্লাব ক্রিকেটার
ঢাকা থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
জোসেফ নূর রহমান

জোসেফ নূর রহমান (জন্ম: ২৫ ডিসেম্বর ১৯৮৬; জোসেফ রহমান নামে সুপরিচিত) হলেন একজন সুয়েডীয়-বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়নের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৯–১০ মৌসুমে, সুয়েডীয় ফুটবল ক্লাব গামলিসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, একই মৌসুমে তিনি কুংসাঙ্গেন্সে যোগদান করেছেন। অতঃপর ২০১০–১১ মৌসুমে তিনি উপসালা কুর্ডে যোগদান করেছেন। পরবর্তীকালে প্রোকিয়নে ৩ মৌসুম অতিবাহিত করার পর বাংলাদেশী ক্লাব শেখ জামালের সাথে চুক্তি স্বাক্ষর করার মাধ্যমে তিনি বাংলাদেশের ফুটবল লিগে যোগদান করেছেন, যেখানে তিনি ২ ম্যাচে অংশগ্রহণ করেছেন। পরবর্তীকালে, তিনি ব্রাদার্স ইউনিয়ন এবং বাংলাদেশ পুলিশের হয়ে খেলেছেন। ২০২০–২১ মৌসুমে, তিনি বাংলাদেশ পুলিশ হতে পুনরায় ব্রাদার্স ইউনিয়নে যোগদান করেছেন।

প্রারম্ভিক জীবন
জোসেফ নূর রহমান ১৯৮৬ সালের ২৫শে ডিসেম্বর তারিখে সুইডেনের উপসালায় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 

ফুটবল রক্ষণভাগের খেলোয়াড়
বাংলাদেশী ফুটবলার
জীবিত ব্যক্তি
১৯৮৬-এ জন্ম
বাংলাদেশ পুলিশ ফুটবল ক্লাবের খেলোয়াড়
ব্রাদার্স ইউনিয়নের ফুটবলার
শেখ জামাল ধানমন্ডি ক্লাবের ফুটবলার
ফর্টিস ফুটবল ক্লাবের খেলোয়াড়
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
সুয়েডীয় পুরুষ ফুটবলার
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
মনজুরুর রহমান

মনজুরুর রহমান মানিক (জন্ম: ৯ মে ১৯৯৬; মনজুরুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৯ ম্যাচে অংশগ্রহণ করেছেন। পরবর্তীকালে, তিনি শেখ জামাল, চট্টগ্রাম আবাহনী এবং সাইফের হয়ে খেলেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব বাংলাদেশ পুলিশে যোগদান করেছেন।

২০১৮ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।

প্রারম্ভিক জীবন
মনজুরুর রহমান মানিক ১৯৯৬ সালের ৯ই মে তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
২০১৮ সালের ২৯শে আগস্ট তারিখে, ২২ বছর ৩ মাস ২১ দিন বয়সে, মানিক শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে রক্ষণভাগের খেলোয়াড় টুটুল হোসেন বাদশার বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মানিক মাত্র ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯৬-এ জন্ম
জীবিত ব্যক্তি
এশিয়ান গেমসে বাংলাদেশের প্রতিযোগী
ফুটবল রক্ষণভাগের খেলোয়াড়
বাংলাদেশের আন্তর্জাতিক ফুটবলার
বাংলাদেশী ফুটবলার
আবাহনী লিমিটেডের (চট্টগ্রাম) ফুটবলার
ফেনী সকার ক্লাবের খেলোয়াড়
শেখ জামাল ধানমন্ডি ক্লাবের ফুটবলার
বাংলাদেশ পুলিশ ফুটবল ক্লাবের খেলোয়াড়
২০১৮ এশিয়ান গেমসের ফুটবলার
টাঙ্গাইল জেলার ব্যক্তি
২১শ শতাব্দীর বাঙালি
সাইফ স্পোর্টিং ক্লাবের ফুটবলার
মুক্তিযোদ্ধা সংসদ ক্রীড়া চক্রের ফুটবলার
ফর্টিস ফুটবল ক্লাবের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল রক্ষণভাগের খেলোয়াড়
মোহামেডান স্পোর্টিং ক্লাবের (ঢাকা) ফুটবলার
মোহাম্মদ ইব্রাহিম (ফুটবলার)

মোহাম্মদ ইব্রাহিম (জন্ম: ১৬ অক্টোবর ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৬–১৭ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি ঢাকা আবাহনীতে যোগদান করেছেন, তবে ঢাকা আবাহনীর হয়ে একটি ম্যাচেও অংশগ্রহণ না করে তিনি একই মৌসুমে সাইফে যোগদান করেছেন। ২০১৮–১৯ মৌসুমে, তিনি সাইফ হতে বসুন্ধরা কিংসে যোগদান করেছেন, যেখানে তিনি ১৪ ম্যাচে ২টি গোল করেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব শেখ রাসেলে যোগদান করেছেন।

২০১৮ সালে, ইব্রাহিম বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৩ ম্যাচে ৪টি গোল করেছেন। দলগতভাবে, ইব্রাহিম এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

প্রারম্ভিক জীবন
মোহাম্মদ ইব্রাহিম ১৯৯৭ সালের ১৬ই অক্টোবর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১৮ সালের ১লা অক্টোবর তারিখে, মাত্র ২০ বছর ১১ মাস ১৬ দিন বয়সে, বাম পায়ে ফুটবল খেলায় পারদর্শী ইব্রাহিম লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় মাহবুবুর রহমান সুফিলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে ইব্রাহিম সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৩ মাস ১৯ দিন পর, বাংলাদেশের জার্সি গায়ে প্রথম গোলটি করেন; ২০২০ সালের ১৯শে জানুয়ারি তারিখে, শ্রীলঙ্কার বিরুদ্ধে ম্যাচের সর্বশেষ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 
 

১৯৯৫-এ জন্ম
জীবিত ব্যক্তি
এশিয়ান গেমসে বাংলাদেশের প্রতিযোগী
ফুটবল মধ্যমাঠের খেলোয়াড়
বাংলাদেশের আন্তর্জাতিক ফুটবলার
বাংলাদেশী ফুটবলার
বসুন্ধরা কিংসের ফুটবলার
শেখ রাসেল ক্রীড়া চক্রের ফুটবলার
১৯৯৭-এ জন্ম
বাংলাদেশের আন্তর্জাতিক যুব ফুটবলার
মোহামেডান স্পোর্টিং ক্লাবের (ঢাকা) ফুটবলার
আবাহনী লিমিটেডের (চট্টগ্রাম) ফুটবলার
মুক্তিযোদ্ধা সংসদ ক্রীড়া চক্রের ফুটবলার
সাইফ স্পোর্টিং ক্লাবের ফুটবলার
২০১৮ এশিয়ান গেমসের ফুটবলার
কক্সবাজার জেলার ব্যক্তি
চট্টগ্রাম বিভাগের ক্রীড়াবিদ
আবাহনী লিমিটেডের (ঢাকা) ফুটবলার
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
খাজা মুহাম্মাদ আফজাল

খাজা মুহাম্মদ আফজাল অবিভক্ত ভারতের পূর্ববাংলার উর্দু ভাষাভাষী কবি ছিলেন।

প্রথম জীবন 
১৮৭৫ সালে আফজাল ঢাকা নবাব পরিবারে জন্মগ্রহণ করেন। খাজা ইউসুফজান তার পিতা ছিলেন। তিনি ইংরেজি ও ফারসি ভাষায় আনুষ্ঠানিক শিক্ষা লাভ করেন। তিনি তৎকালীন ঢাকা ভিত্তিক কবি সৈয়দ মাহমুদ আজাদের অধীনে কবিতা চর্চা করেন।

পেশা 
আফজাল উর্দু ও ফারসি ভাষায় কবিতা লিখতেন। তিনি কলম নাম হিসেবে আফজাল ব্যবহার করতেন। তিনি একটি দিওয়ান লিখেছেন, যা একটি ইসলামী ঐতিহ্যবাহী কবিতা এবং উর্দুতে বেশ কয়েকটি গজল এর সংকলন। তিনি একটি ইতিহাস বইয়ের তিনটি খণ্ড প্রকাশ করতে আবজাদ লিখন পদ্ধতি ব্যবহার করেছিলেন। খাজা আহসানুল্লাহর মৃত্যুর পর তিনি আবজাদ লিখন পদ্ধতিতে গাম-ই-ম-পিকার প্রকাশ করেছিলেন। ১৮৯৫ সাল থেকে ১৯৩৩ সাল পর্যন্ত তিনি নিয়মিত ডায়েরি লিখতেন যা এখন ঢাকা বিশ্ববিদ্যালয়ের লাইব্রেরীতে সংরক্ষিত রয়েছে।

তথ্যসূত্র 

ঢাকা জেলার ব্যক্তি
১৮৭৫-এ জন্ম
১৯৪০-এ মৃত্যু
ঢাকার নবাব পরিবারের সদস্য
ভারতের উর্দু কবি
আগুন নিয়ে খেলা

আগুন নিয়ে খেলা আমজাদ হোসেন ও নুরুল হক বাচ্চু পরিচালিত ১৯৬৭ সালের একটি বাংলাদেশী চলচ্চিত্র। এতে শ্রেষ্ঠাংশে অভিনয় করেন রাজ্জাক ও সুজাতা।

কুশীলব 
 সুজাতা
 রাজ্জাক
 শওকত আকবর
 আমজাদ হোসেন
 সুমিতা দেবী
 রানী সরকার
 মঞ্জুশ্রী
 রেবেকা
 রহিমা
 জাভেদ রহিম

সঙ্গীত 
অভিজ্ঞ গায়িকা সাবিনা ইয়াসমিনের এটি প্রথম চলচ্চিত্র প্লে-ব্যাক। পরিচালক জহির রায়হান এবং সুরকার আলতাফ মাহমুদ তাকে "মধু জোছনার দীপবালি" গানটি গাওয়ার সুযোগ দিয়েছিলেন। বেশ কয়েক দিন পর্যন্ত, তিনি ভয় ছিলেন যে তার গানটি নাও প্রকাশিত হতে পারে। তবে সঙ্গীত পরিচালক তাকে দিয়ে আরেকটি গান "একটি পাখি দুুপুর রোদে সঙ্গীহারা একা" গাওয়ান তৎকালীন প্রতিষ্ঠিত গায়ক মাহমুদুন্নবী এর সাথে।

তথ্যসূত্র

বহিঃসংযোগ 
 
 

১৯৬৭-এর চলচ্চিত্র
১৯৬০-এর দশকের নাট্য চলচ্চিত্র
আমজাদ হোসেন পরিচালিত চলচ্চিত্র
আমজাদ হোসেনের চিত্রনাট্য
আলতাফ মাহমুদ সুরারোপিত চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী নাট্য চলচ্চিত্র
বাংলাদেশী সাদাকালো চলচ্চিত্র
১৯৬০-এর দশকের বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
বাংলাদেশি ব্যবসায়ীদের তালিকা

পাতাটি উল্লেখযোগ্য বাংলাদেশি ব্যবসায়ীদের একটি তালিকা নির্দেশ করছে।

আ 

 আমজাদ খান চৌধুরী 
 আনিসুল হক 
 আনতা জলিল 
 আবুল কাশেম খান 
 আজিজ খান 
 আবদুল লতিফ 
 আবদুল আওয়াল মিন্টু 
 আরাফাত রহমান 
 আবু তাহের

ই 

 ইকবাল আহমেদ

ও 

 ওয়ালি উদ্দিন

জ 

 জহুরুল ইসলাম

ট 
 
 টমি মিয়া

ন 

 নিতুন কুন্ডু

ব 

 বিবি রাসেল

ম 

 মির্জা আহমদ ইস্পাহানি 
 মুসা বিন শামশের 
 মুহাম্মদ ইউনূস 
 মুকিম আহমেদ মো 
 মুস্তফা জব্বার

র 

 রবানা হক

শ 

 শাহ আব্দুল হামিদ

স 

 সাঈদ খোকন 
 সালমান এফ রহমান 
 সারা যাকের 
 সামিয়া জামান 
 সেলিমা আহমাদ

বাংলাদেশী ব্যবসায়ী
বাংলাদেশের অর্থনীতি সম্পর্কিত তালিকা
পেশা অনুযায়ী বাংলাদেশী ব্যক্তিবর্গের তালিকা
নগররাষ্ট্র

একটি নগররাষ্ট্র হল একটি স্বাধীন রাষ্ট্র, এছাড়াও এটিকে ছোট স্বাধীন দেশ হিসেবেও বর্ণনা করা যায়। এটি সাধারণত একটি শহর এবং এর উপর নির্ভরশীল অঞ্চল নিয়ে গঠিত। ইতিহাসে রোম, এথেন্স, কার্থেজ এবং রেনেসাঁর সময়ে ইতালিয়ান নগর-রাষ্ট্র গুলো এটির অন্তর্ভুক্ত ছিল। ২০১৯ সাল পর্যন্ত অল্প কিছু নগররাষ্ট্রেরই অস্তিত্ব আছে, যদিও তারা আদৌ নগররাষ্ট্র কিনা তা নিয়ে মতভেদ আছে। বর্তমানে সর্বসম্মতিক্রমে শুধুমাত্র লুক্সেমবার্গ, মোনাকো, সিঙ্গাপুর এবং ভ্যাটিকান সিটির ক্ষেত্রে এই শব্দটি প্রযোজ্য। মাঝে মাঝে নগররাষ্ট্রকে ক্ষুদ্ররাষ্ট্রও বলা হয়  যেখানে এর মাঝে খুব ছোট দেশের অন্যান্য বৈশিষ্ট্যগুলোও বিদ্যমান। কিন্তু এটিকে ক্ষুদ্রজাতি বললে সেটি ভুল হবে।

কিছুসংখ্যক ছোট ছোট রাষ্ট্র আছে যাদের বৈশিষ্ট্যগুলো নগররাষ্টের অনুরূপ, যে কারণে তাদেরকে মাঝে মাঝে আধুনিক নগররাষ্ট্র বলা হয়। এদের মাঝে কাতার, ব্রুনাই, কুয়েত, বাহরাইন এবং মাল্টা অন্যতম। এদের প্রতিটির  জনসংখ্যার একটি উল্লেখযোগ্য অংশ শহরকেন্দ্রিক, এদের বিভিন্ন স্বতন্ত্র ব্যবস্থা এবং একটি মনোনিত বা কার্যত (de facto) রাজধানীও আছে। চিরাচরিত নগররাষ্টের মত বৃহৎ জনসংখ্যার শহরকেন্দ্রিকতা না থাকা সত্ত্বেও, উচ্চ জনসংখ্যার ঘনত্বসম্পন্ন ছোট রাষ্ট্রকেও নগররাষ্ট্র বলা যায়, যেমন, সান মারিনো।

ঐতিহাসিক পটভূমি

প্রাচীন এবং মধ্য যুগ

দক্ষিণ-পূর্ব এশিয়া

মধ্য ইউরোপ

ইতালি

বিংশ শতাব্দীতে আন্তর্জাতিক তত্ত্বাবধানে থাকা শহরসমূহ

ডানজিগ

ফিউম

সাংহাই

টানজিয়ের

মেমেল

ত্রিয়েস্তে

জেরুজালেম

আধুনিক নগররাষ্ট্র

মোনাকো

সিঙ্গাপুর

ভ্যাটিকান সিটি

অ-সার্বভৌম নগররাষ্ট্র

জার্মানের নগররাষ্ট্র(Stadtstaaten) 

দেশের শ্রেণিবিন্যাস
রাজনৈতিক ভূগোল
বাংলাদেশী প্রকৌশলীদের তালিকা

পাতাটি উল্লেখযোগ্য বাংলাদেশী প্রকৌশলীদের একটি তালিকা নির্দেশ করে।

ই 
 ইকবাল মাহমুদ

খ 
 খন্দকার সিদ্দিক-ই-রাব্বানী

জ 
 জামিলুর রেজা চৌধুরী

ফ 
 ফজলুর রহমান খান

ম 
 মাহমুদুর রহমান 
 মুহাম্মাদ শহীদ সারওয়ার
 মোহাম্মদ রেজওয়ান খান

স 
 সানি সানোয়ার

বাংলাদেশী প্রকৌশলী
পেশা অনুযায়ী বাংলাদেশী ব্যক্তিবর্গের তালিকা
সেনাপতি দিঘি

সেনাপতি দিঘি বাংলাদেশের মাদারীপুর জেলার আমড়াতলা ও খাতিয়াল গ্রামের মধ্যবর্তী স্থানে অবস্থিত মানবসৃষ্ট দিঘি। মাদারীপুর জেলার ঐতিহাসিক নিদর্শনগুলোর মধ্যে সেনাপতি দিঘি অন্যতম। তটভূমিসহ সেনাপতি দিঘির আয়তন ৬০,৭০৩ বর্গমিটার, দৈর্ঘ্য ২৮৮ মিটার ও প্রস্থ ১৫৭ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। ১৬৬৫ সালের ২৪ ডিসেম্বর মুঘল আমলে শায়েস্তা খাঁর বড় ছেলে বুজুর্গ উমেদ খাঁর বিশ্বস্ত সেনাপতি ইসলাম খাঁ এই দিঘি খনন করেন। প্রায় সাড়ে ৩শ’ বছর ধরে নিজ মহিমায় কালের সাক্ষী হয়ে আজও টিকে আছে।

অবস্থান 
মাদারীপুরের কালকিনি উপজেলার বালিগ্রাম ইউনিয়নের আমড়াতলা ও খাতিয়াল গ্রামের মধ্যবর্তী স্থানে সেনাপতির দিঘির অবস্থান। প্রায় ১৫ একর ভূমির এই দিঘি। মাদারীপুর শহরের ইটেরপুল থেকে দক্ষিণ দিকে গগনপুর বাজার গিয়ে পশ্চিম দিকে রাস্তা দিয়ে সোজা রাস্তার শেষ প্রান্তে এই দিঘিটি অবস্থিত।

ইতিহাস 
ঐতিহাসিকদের মতে, মুঘল সম্রাট আওরঙ্গজেবের (রাজত্বকাল: ১৬৫৮-১৭০৭ খ্রিষ্টাব্দ) আমলে সুবেদার শায়েস্তা খাঁর নেতৃত্বে মগ জলদস্যুদের বিতাড়িত করার জন্য তার বড় ছেলে বুজুর্গ উমেদ খাঁ ২৮৮টি নদীতে অভিযান পরিচালনা করেন। বর্তমান বাংলাদেশের চট্টগ্রাম থেকে মগ জলদস্যুদের বিতাড়িত করে তার সেনাবাহিনীর একটি অংশ চন্দ্রদ্বীপ-বাকলা (বর্তমান বরিশাল) অঞ্চলে অভিযান চালায়। সেখান থেকে মগ সৈন্যদের বিতাড়িত করে ঢাকার উদ্দেশে রওনা দেয়। ঢাকা যাওয়ার পথে বর্তমান মাদারীপুর জেলার কালকিনি উপজেলার বালিগ্রাম ইউনিয়নের মধ্যবর্তী স্থান আমড়াতলা ও খাতিয়াল এলাকায় কিছুদিন অবস্থান করে। ওই সময় পানি ও জলের অভাব মেটানোর জন্য বুজুর্গ উমেদ খাঁর বিশ্বস্ত সেনাপতি ইসলাম খাঁর সেনাবাহিনী এ দিঘিটি খনন করে বলে এর নাম হয় ‘সেনাপতির দিঘি’। আবার কারও কারও মতে, এ অঞ্চলের পানিতে লবণাক্ততা বেশি থাকায় মিষ্টি পানির প্রয়োজনে তার সেনাবাহিনী এ দিঘিটি খনন করে।

লোককথা 
এই দিঘি নিয়ে প্রচলিত আছে বিভিন্ন লোককথা। কথিত রয়েছে, দিঘি খননের পর পানি না ওঠায় সেখানে ঘৌড়দৌড় হয়। ঘৌড়দৌড়ের একপর্যায়ে দিঘির দক্ষিণ দিক থেকে পানি উঠতে শুরু করে এবং মুহূর্তের মধ্যে দিঘিটি পানিতে পরিপূর্ণ হয়ে যায়। আরও কথিত রয়েছে, ওই সময় দিঘির কাছে অনুষ্ঠানাদির জন্য থালা-বাসন চাইলে রাতে তা দিঘির পাড়ে উঠে থাকত। অনুষ্ঠান শেষে সেখানে রেখে গেলে পরদিন সকালে সেখানে আর তা দেখা যেত না। আমড়াতলা গ্রামের কাজী আবদেলের মেয়ের বিয়ের সময় দিঘির কাছে থালা-বাসন চাওয়া হয়। যথারীতি থালা-বাসন দিঘির পাড়ে পাওয়া যায়। বিয়ের অনুষ্ঠান শেষে আবদেল কাজীর স্ত্রী বরু বিবি একটি কাঁসার বাটি ছাইয়ের মধ্যে লুকিয়ে রেখেছিল। পরের দিন ওই গৃহিণী পাগল হয়ে যায় এবং দীর্ঘকাল অসুস্থ থাকার পর তিনি মারা যান। পরবর্তী আর কোন অনুষ্ঠানে থালা-বাসন চাইলে দিঘিতে আর থালা-বাসন ভেসে উঠত না। দিঘির পশ্চিম পাশে যেখানে খাতিয়াল সরকারী প্রাথমিক বিদ্যালয় তার সামনে প্রকা- এক বটগাছ ছিল। সেই বটগাছে প্রচুর হনুমান বসবাস করত। বটগাছ ও হনুমানকে দেবতা ভেবে হিন্দুরা দিঘিতে গোসল করে এই বটগাছের নিচে এসে পুজো দিত। এখনও হিন্দু-মুসলমান অনেকেই মনে করেন দিঘিটির প্রাণ আছে। রোগ মুক্তির জন্য হিন্দু-মুসলমান মহিলারা দিঘিতে গোসলের মানত করে।

তথ্যসূত্র

আরও দেখুন 

শকুনি দীঘি
রামসাগর
 কমলারাণীর দীঘি বাংলাদেশের দ্বিতীয় বৃহত্তম দীঘি

বহিঃসংযোগ 

বাংলাদেশের জলাশয়
মাদারীপুর জেলার দর্শনীয় স্থান
ঢাকা বিভাগের দর্শনীয় স্থান
আবেদ টনি আরেফিন

আবেদ টনি আরেফিন (২৩ এপ্রিল, ১৯৬২–১ মে , ২০০০) একজন প্রভাবশালী গ্রাফিক ডিজাইনার ছিলেন। যিনি ৯০-এর দশকে অনেক সূক্ষ্ম-শিল্প ক্যাটালগ ডিজাইন করেতেন। তিনি সমসাময়িক আর্ট ম্যাগাজিন ফ্রিজের প্রধান শিল্প পরিচালক ছিলেন।

প্রাথমিক জীবন 
আরেফিন ১৯৬২ সালে করাচি, পাকিস্তানে জন্মগ্রহণ করেন। দেশ স্বাধীনের পর ঢাকা, বাংলাদেশে আসেন। পরবর্তীতে তার বাবা-মায়ের সঙ্গে তিনি লন্ডন এ যান।

পেশা 
বোম ম্যাগাজিনের জন্য কাজ করার জন্য আরেফিন নিউ ইয়র্কে চলে যান।

তথ্যসূত্র

বহিঃসংযোগ 
 এনওয়াই টাইমস অনুদৈর্ঘ্য

বাংলাদেশী শিল্প নির্দেশক
২০০০-এ মৃত্যু
১৯৬২-এ জন্ম
পাকিস্তান জিন্দাবাদ (গান)

পাকিস্তান জিন্দাবাদ ছিল পাকিস্তানের একটি বিকল্প জাতীয় সংগীত। ১৯৭১ সাল পর্যন্ত বর্তমান বাংলাদেশ পূর্ব পাকিস্তান হিসেবে পাকিস্তানের অংশ থাকা অবস্থায় পূর্ব পাকিস্তানে এই গানটি গাওয়া হত। বাংলা ভাষায় রচিত এই গানটি গোলাম মোস্তফা কর্তৃক ১৯৫৬ সালে লিখিত তারানা-ই-পাকিস্তান নামক একটি কবিতা থেকে গৃহীত হয়েছিল। গানটির সুর করেন  নাজির আহমেদ। পূর্ব পাকিস্তানের শিক্ষাপ্রতিষ্ঠানগুলোতে প্রাত্যহিক সমাবেশে জাতীয় সংগীত পাক সার জামিন সাদ বাদের পাশাপাশি এই গানটিও গাওয়া হত।

গানের কথা
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
পূর্ব বাংলার শ্যামলিমায়, পঞ্চনদীর তীরে অরুণিমায়
ধূসর সিন্ধুর মরু সাহারায়, ঝাণ্ডা জাগে যে আজাদ

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
সীমান্তের হিম গিরির চূড়ায়, বিজয় নিশান তার আকাশে উড়ায়
ঝিলাম বিপাশা প্রতিচ্ছায়ায়, পেল আজাদীর স্বাদ

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
সাম্য মৈত্রীর বন্ধন হার, তৌহীদী দীক্ষা কণ্ঠে যাহার
তিস্তা বিতস্তা আজো মােছে তার, গ্লানি দুঃখ বিষাদ

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
খাইবার দ্বারে তার পতাকাবাহী, মেঘনার কূলে যত বীর সিপাহী
প্রাচ্য প্রতীচ্যের মিলন গাহি, দুনিয়া করে যে আবাদ

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ

তথ্যসূত্র

পাকিস্তানি দেশাত্মবোধক গান
পাকিস্তানি কবিতা
বাংলা ভাষার গান
পাকিস্তানের জাতীয় সঙ্গীত
এশীয় গান
বাংলা কবিতা
বাংলাদেশী কবিতা
এশীয় জাতীয় সঙ্গীত